Hvem skal på adgangskurset?
Hvis du f.eks. efter folkeskolen er gået i lære og ellers ikke har læst yderligere, har du den typiske profil for vores studerende på Adgangskurset, og i det tilfælde vil det være din vej ind på selve maskinmesteruddannelsen.
Du kan tage ovenstående fag andre steder end hos os, men ved at tage dem hos os, opnår du følgende fordele:
Du kommer ind i din fremtidige klasses sociale netværk fra starten
Underviserne er vores folk, med stor ekspertise i at undervise netop folk med din baggrund
Du kommer til at sidde sammen med kursister, der har en faglært baggrund
Du bliver vant med skolen og vores it-systemer, og det giver dig et forspring på selve studiet
Hvis din læretid løber til efter vores studiestart, skal du være opmærksom på at det er muligt at ansøge om afkortelse af læretiden.